Diari Oficial de la Generalitat Valenciana


Sumari del DOGV 5320, del 08-08-2006 (2006/8478)

RESOLUCIÓ de 14 de juny de 2006 del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 2 de juny de 2005 i es declara definitivament aprovada la modificació puntual del Pla general en l'àmbit del carrer En Projecte núm. 13, 14 i 15 de Burjassot.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5320

Data del DOGV
:   08-08-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8478


Data del document
:   14-06-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Burjassot
    * pla d'urbanisme

RESOLUCIÓ de 14 de juny de 2006 del director general de Planificació i Ordenació Territorial, per la qual s'esmenen les deficiències a què es refereix l'Acord de la Comissió Territorial d'Urbanisme de 2 de juny de 2005 i es declara definitivament aprovada la modificació puntual del Pla general en l'àmbit del carrer En Projecte núm. 13, 14 i 15 de Burjassot. [2006/8478]  
Després d'esmenar-se les deficiències a què es refereix l'acord de la Comissió Territorial d'Urbanisme de 2 de juny de 2005 relatiu a la modificació puntual del Pla general en l'àmbit del carrer En Projecte núm. 13, 14 i 15 de Burjassot i de conformitat amb el que ha ordenat la resolució del director general de Planificació i Ordenació Territorial de data 14 de juny de 2006 per la qual es declara definitivament aprovada la dita modificació, es publica l'esmentat acord:  
. La Comissió Territorial d'Urbanisme de València, en sessió celebrada el 2 de juny de 2005, va adoptar l'ACORD següent:  
En relació amb l'expedient remés per l'Ajuntament de Burjassot, referit a la modificació puntual del Pla general d'ordenació urbana, c/ En Projecte 13; 14 i 15 proposada per la Universitat de València, es ressalten els següents antecedents i fonaments jurídics:  
Antecedents de fet  
Primer  
Per Resolució del delegat de l'Àrea d'Urbanisme de l'Ajuntament de Burjassot de data 24 de febrer de 2004, es va assumir com a pròpia la proposta de modificació puntual del planejament efectuada per la Universitat de València, sotmetent el projecte a informació pública pel un termini d'un mes, mitjançant inserció d'anunci en el periòdic Levante del dia 17 de març de 2004 i en el DOGV del 30 de març de 2004.  
Després del pertinent període d'exposició pública en què no es van presentar al·legacions, el projecte es va aprovar provisionalment per acord plenari de data 25 de maig de 2004, amb la condició següent: .que la xarxa de sanejament ha de ser separativa., disposant traslladar l'expedient complet a la Comissió Territorial d'Urbanisme, a fi s'aprove definitivament.  
Segon  
El projecte consta de document de memòria informativa i justificativa, així com de plànols d'informació i d'ordenació, mancant el projecte de signatura del tècnic redactor i els plànols, del visatge i la diligència d'aprovació corresponent.  
Tercer  
L'objecte de la modificació es fonamenta en l'adaptació de l'ordenació actual als projectes realitzats per diversos organismes de l'administració Pública per a la millora de la capacitat i l'eficàcia de les instal·lacions dotacionals. En concret, els aspectes puntuals de la modificació són:  
Ampliació dels vials que contenen el nou traçat del tramvia, en concret el relatiu al C/ En Projecte 14 i el carrer situat al límit del terme municipal, com a conseqüència de les modificacions d'alineació introduïdes pel Projecte de prolongació de la línia T4 de la Xarxa de MetroValencia i el nou traçat del tramvia.  
Inclusió de les modificacions d'alienacions introduïdes per l'Estudi de detall Institut FP, aprovat per l'Ajuntament en data 26 d'octubre de 1998, per a incrementar l'amplària del c/ En Projecte núm. 15, passant de 16 a 18 metres i augmentar la superfície dels equipaments educatius situats al límit sud-est del sector.  
Eliminació del vial intermedi situat entre les dues illes d'ús terciari, denominat c/ En Projecte núm. 13, a fi de reduir la pèrdua de superfície edificable i ajustar-se als programes i dimensions dels edificis universitaris.  
D'acord amb l'ordenació del Pla general vigent, el següent quadre reflexa la distribució de l'edificabilitat i els usos de l'àmbit objecte del projecte:  
 Superfície M2s % sòo Edifcabilitat M2c  
Illa 1 12.636 17,45 25.272  
Illa 2 24.083 33,27 48563  
Illa 3 22.933 31,68 45.866  
Total illes 59.652 82,03 817.847  
Vials 12.743 17,60   
Total àmbit 00.840 570,91 248.311  
La distribució de l'edificabilitat i els usos resultants de la present modificació és la que es recull en el quadre següent:  
 Superfície M2s % sòo Edifcabilitat M2c  
Illa 1 11.134 15,38 22.268  
Illa 2 42.810 59,13 85.620  
Total illes 53.944 74,28 102.632  
Vials 18.451 25,49   
Total àmbit 45.858 427,68 912.975  
D'acord amb les dades anteriors l'ordenació projectada incrementa la superfície dotacional del sistema viari en 5.708 m2s. Consegüentment es disminueix la superfície de parcel·les en la mateixa quantitat, així com l'edificabilitat resultant, respecte a les determinacions del Pla general actual. A més, la supressió del vial en projecte núm. 13 no disminueix l'eficàcia de la xarxa perquè es tracta d'un carrer sense continuïtat en cap dels seus extrems.  
Quart  
En data 16 de juliol de 2004 es va sol·licitar informe a la Conselleria d'Educació.  
En data 3 de maig de 2005, se sol·licita informe a la Conselleria d'Infraestructures i Transport.  
Cinqué  
S'ha rebut informe de la Direcció General de Transports de la Conselleria d'Infraestructures, indicant que han de definir-se les zones de policia ferroviària per a sòl urbà, grafiant-les adequadament als planols d'ordenació, que recolliran:  
Eix de la via.  
Aresta exterior de l'explanació.  
Zona de domini públic (5 m a partir de l'aresta exterior).  
Zona de servitud (8 m a partir de l'aresta exterior).  
Zona d'afecció (25 m a partir de l'aresta exterior).  
Ha d'aportar-se una secció transversal en què es reculla amb precisió aquesta delimitació de zones i en la qual s'incloga també l'alineació prevista.  
Una vegada delimitades les dites zones, ha d'atendre's a la limitació d'usos en aquestes, així, per un costat es mantindran les alienacions a 15 m mesurats des de l'aresta exterior de l'explanació, i per un altre costat es garantirà que el domini públic queda exempt d'obres i instal·lacions, permetent-se únicament la plantació d'arbustives fins a completar els 5 m de domini públic.  
De la mateixa manera, el propietari del sòl executarà el necessari tancament de la plataforma ferroviària, corrent les despeses de construcció i el posterior manteniment a costa seu, d'acord amb el que ha assenyalat l'article 290.2 del Reglament de la LOTT. Així mateix es disposaran els elements necessaris per a l'esmorteïment dels impactes provocats per la via.  
Sisé  
Burjassot compta amb Pla general d'ordenació urbana adaptat i revisat, aprovat per la Comissió Territorial d'Urbanisme en data 27 de setembre de 1990.  
Seté  
La Comissió Informativa de la Comissió Territorial d'Urbanisme de València, en sessió celebrada el 26 de maig de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer  
La documentació està completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU). No obstant això, només s'ha remés una còpia del projecte que, a més, no està signat pel tècnic redactor i els planols d'informació i ordenació no tenen el visat i tampoc estan diligenciats per l'ajuntament.  
Segon  
La tramitació ha sigut correcta, conforme al que establix l'article 38, per remissió de l'article 55.1 LRAU.   
Tercer  
La modificació es considera correcta des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU. No s'observa infracció legal invalidant per a atorgar l'aprovació definitiva.  
L'interés públic està prou justificat, ja que amb aquesta modificació es millora la capacitat i funcionalitat de la xarxa viària en ampliar les seccions i adaptar-se als projectes d'extensió de la xarxa del tramvia. D'altra banda, la supressió del vial en projecte núm. 13, a més de no disminuir l'eficàcia de la xarxa, perquè es tracta d'un carrer sense continuïtat, permet adequar les dimensions de la parcel·la cedida a la Universitat de València, a les necessitats del programa d'edificació previstos, ja que la forma i dimensió de la illa resultant ho permet.  
Quart  
La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposen els articles 55.1 i 38.3, LRAU, en relació amb l'article 10.a), per remissió de l'article 9.a), del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista de tot el que antecedeix, la Comissió Territorial d'Urbanisme, en sessió celebrada el 2 de juny de 2005 ACORDA: SUPEDITAR L'APROVACIÓ DEFINITIVA de la modificació puntual del Pla general de Burjassot c/ En Projecte 13; 14 i 15, que per part d'aqueix Ajuntament es remeta a la Comissió Territorial d'Urbanisme una segona còpia del projecte, així com s'esmenen els defectes de forma quant a la falta de signatura, visat i diligenciat de planols, i que s'acomplisca el condicionament imposat en l'informe de la Direcció General de Transports ressenyat en l'antecedent cinqué.   
Com els inconvenients indicats són d'abast limitat i poden esmenar-se amb una correcció tècnica específica consensuada amb l'ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'UN MES comptador a partir del dia següent a la data de recepció de la present notificació.  
Tot això sense perjudici que es puga exercir qualsevol altre recurs o acció que estime oportú.  
Fet que certifiquem amb anterioritat a l'aprovació de l'acta corresponent i a reserva dels termes precisos que se'n deriven, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC)..  
Amb data 5 de juny de 2006, els serveis tècnics del Servei Territorial de Planificació i Ordenació Territorial examina la documentació presentada per l'Ajuntament de Burjassot i s'informa favorablement sobre aquesta, considerant-se acomplit l'acord de la Comissió Territorial d'Urbanisme de València de data 2 de juny de 2005.  
Vistos la legislació urbanística aplicable, així com la Llei de règim jurídic de les administracions públiques i del procediment administratiu comú i la resta de preceptes de concordant aplicació,  
El director general de Planificació i Ordenació Territorial considera aprovada definitivament la modificació puntual del Pla general de Burjassot en l'àmbit del carrer en Projecte núm. 13, 14 i 15.  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de DOS MESOS comptadors a partir del dia següent a la data de la publicació. L'esmentat article 44 de la Llei 29/1998 estableix literalment;  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, pot requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques poden interposar, en el termini de dos mesos, a comptar des de la publicació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que es puga exercir qualsevol altre recurs o acció que estime oportú.  
València, 14 de juny de 2006.. El director general de Planificació i Ordenació Territorial: Pedro Grimalt Ivars.